המידע עודכן נכון ל-25.5.2020 בשעה 9:00.
ניתן פטור מלא מתשלום ארנונה עסקית לחודשים מרץ, אפריל ומאי בשנת 2020.
בנקים וחברות ביטוח, מקום למכירת מזון, בית מרקחת, חנות אופטיקה או חנות שעיקר עיסוקה מכירת מוצרי היגיינה וכן מעבדה לתיקון מוצרי תקשורת או מחשבים.
לרשות המקומית ניתנה אפשרות להעניק הנחה כוללת של 25% בתשלום על הארנונה העסקית השנתית לשנת 2020, במקום פטור מלא לשלושה חודשים.
מענק ייעודי לעסקים קטנים (עד מחזור של 20 מיליון ש"ח), שמחזור המכירות שלהם נפגע משמעותית בחודשים מרץ-אפריל, כתוצאה מההשפעה הכלכלית של התפשטות נגיף הקורונה, במטרה לסייע בכיסוי ההוצאות הקבועות.
המענק יינתן גם לעמותות שמוגדרות כמוסד ציבורי זכאי.
המענק יוכל להגיע עד לסך של 400 אלף שקל, כתלות במידת הירידה בפעילותו.
המענק ישולם על-ידי רשות המסים החל מ-12.5.2020.
בהמשך לפעימה ששולמה בחודש אפריל, יועבר מענק סיוע ייעודי לעצמאים שהיקף פעילותם ירד בהיקף של 25% לפחות בחודשים מרץ-יוני.
המענק, שיכנס ישירות לחשבון הבנק יהיה בשיעור של 70% מההכנסה החייבת החודשית הממוצעת, ועד לסכום של 10,500 ש"ח.
באילו תנאים אני יכול לעבוד?
מקווה (בעל רישיון עסק) - לפני הגעה למקווה נשים, תתאם אישה מראש את מועד הגעתה. במקווה של גברים לא ישהו במתחם המקווה בכל עת מעל לשלושה גברים.
מונית – מותר להפעיל מונית עם נוסע אחד בכל ספסל או הסעה של אנשים הגרים באותו מקום, ובתנאי שהנוסעים ישבו במושבים האחוריים וחלונות המונית יהיו פתוחים.
פרויקטים של בינוי ותשתית במבנה סגור ששיעור הדלתות והחלונות המותקנים בו גבוה מ-70%.
ספרייה - בנוסף, יש להציב בדלפק ההשאלה מחיצה למניעת רסס וכן החזרת ספרים לספרייה מהשאלה, תיעשה לתוך מכל איסוף שבו ישהו הספרים בלא מגע למשך 3 ימים מיום החזרתם.
מי לא יכול לעבוד ?
ניתן להגיע למקום עבודה סגור לצורך תחזוקה ותיקונים דחופים.
מענק מיוחד לעצמאיים - פעימה ראשונה: המענק ינתן מטעם רשות המיסים בגין ירידה צפויה בהכנסות בשנה הקרובה בשל התפשטות הנגיף וההאטה הכלכלית.
6,000 ₪ או 65% מההכנסה החודשית, הנמוך מבינהם.
הלוואה: הקרן להלוואות בערבות מדינה מעמידה מסלול מיוחד בהליך מזורז לעסקים קטנים ובינוניים עם מחזור שנתי של עד 400 מליון ₪ שנפגעו מההשלכות של המשבר במסגרת המסלול הייעודי יועמדו הלוואות באמצעות הבנקים בשיעור מוגדל של ערבות המדינה ובטחונות נמוכים.
הגשת הבקשה היא בהליך פשוט וידידותי של הרשמה ישירות דרך אתר הקרן בערבות מדינה.
הבקשה תישלח באופן מיידי לבנק לפי בחירתך ונציג הבנק ייצור קשר להמשך טיפול בתוך יום עסקים אחד.
תנאים לקבלת ההלוואה והסיוע: עוסק פטור/עוסק מורשה/חברה/שותפות/אגודה שיתופית/עמותה עם מחזור עסקים של עד 400 מיליון ₪ בשנה שקדמה לבקשה שנקלעו לקשיים תזרימיים בעקבות התפשטות הנגיף.
אישור על תקופת העסקה ושכר (בל/1514) – יש למלא טופס זה עבור כל עובד. אם מדובר בעובד בחל"ת המעסיק צריך לציין שהיציאה לחל"ת היא בעקבות התפרצות הנגיף. כמו כן יש לציין את תאריך היציאה לחל"ת ואם התקופה לא ידועה - יש לרשום שתאריך סיום החל"ת אינו ידוע.
מע"מ - דחייה של מועד הדיווח והתשלום למע"מ על חודש אפריל או למדווחים על בסיס דו חודשי על החודשים מרץ - אפריל ל-25.5.
מקדמות וניכויים למס הכנסה - לא חל שינוי במועדים לדווח ולתשלום מקדמות למס הכנסה. עם זאת, מנהל רשות המיסים הנחה את מנהלי המשרדים בכל מערכי המס לפעול בהתחשבות מרבית ולתת מענה פרטני לעסקים שנקלעו לקשיים בשל המצב. כמו כן, אם בעל העסק סבור ששיעור המקדמה שנקבע לו גבוה יותר מסכום המס שיגיע ממנו בשנת המס, למשל בעקבות ירידה משמעותית בהכנסות הצפויות של העסק בשל השפעות הנגיף, הוא זכאי לפנות לפקיד השומה באזור העסק בבקשה מנומקת להקטנת שיעור המקדמה.
תתאפשר זקיפת שווי שימוש יחסי לחודש בו עובדים יצאו לחל"ת והחזירו את הרכב למעסיק, וגם בעת חזרת העובד מחל"ת, אם יקבל רכב מהמעסיק במהלך החודש.
החזר אגרת רישוי אירוע חד פעמי שבוטל בהמשך להגבלות משרד הבריאות על התכנסות של יותר ממאה איש.
דחייה תשלום אגרת רישוי עסקים בשלושה חודשים לכלל העסקים הקטנים בישראל, לאולמות אירועים ולבתי מלון.
דחיית תיקון ליקויים בשלושה חודשים בבתי חולים, בעסקים טעוני רישוי ובתי מלון.
בחינת פערים קיימים ומתן אורכה לביצוע הדרישות לעסקים ללא אישור סידורי כבאות משנת 2019 ככל שאין חשש לסכנה מידית לחיי אדם.
אי ביצוע ביקורות במהלך שנת 2020 בכלל העסקים טעוני הרישוי המחזיקים באישור סידורי כבאות, וזאת בהסתמך על הצהרה של האחראי כי מערכות החירום בעסק מתוחזקות ותקינות בהתאם לחוקים.
"תיק בקליק" – שירות מקוון חדש שנועד להקל על בעלי עסקים. במסגרת שירות זה ניתן יהיה לקבל פרטי תיק עדכניים ובכלל זה סטטוס דרישות, הערות מפקח ומסמכים נלווים.
אישור או רישיון לביצוע פעילות או פעולה וכן לגבי מכשיר.
תסקיר בדיקה שניתן ע"י בודק מוסמך לפי פקודת בטיחות בעבודה בתנאי שלא חל צו שיפור או בטיחות על אותו הכלי בשנה האחרונה.
ידחו בשלושה חודשים מועדים אחרונים בתהליכי התראות וקנסות למקרי הפרה במסגרת אישורים ורישיונות - הרשויות השונות יכולות להחליט שלא להקל במקרים פרטניים.
הקפאת ביטוחים: מבוטח שיפנה ויבקש להשבית את פוליסת הביטוח שלו, חברת הביטוח תהיה רשאית להשבית את פוליסת שלו, על אף שהדבר לא צוין במפורש בפוליסת הביטוח מראש. חברת הביטוח תפרט בפני המבוטח אלו כיסויים היא יכולה לבטל ואת ההחזר הכספי שהוא ייהנה ממנו.
דחיית מועד הכניסה של המעסיקים הקטנים (4-10) לרפורמה בתהליכי סליקת הכספים: במטרה להקל בתקופה זו על המעסיקים הקטנים במשק הוחלט לדחות את מועד המעבר שלהם לדיווח ממוכן על הפקדת תשלומים לקופת גמל מ-21 ליוני 2020 ל 21 בפברואר 2021.
שליחת יתרות פיצויים למעסיק על ידי המסלקה: הרשות תאפשר למסלקה הפנסיונית לאמת הרשאות לקבלת מידע על יתרות פיצויים שנתן מעסיק לגורם מתפעל לצורך קבלת מידע על יתרות פיצויים של עובדי המעסיק. כיום מעסיקים מתקשים בקבלת מידע על יתרות פיצויים מגופים מוסדיים שכן התהליך עובד באופן ידני בגופים המוסדיים.
ניתן להגיש בקשה לבנק לדחיית תשלומי הלוואה, בהתאם למתווה זה, עד לתאריך 31.7.2020.
מלבד הפטור מארנונה עסקית (בתנאים המפורטים בראש הדף), רשויות מקומיות רבות פרסמו שורה של הקלות והטבות לבעלי עסקים ברשות. ניתן למצוא מידע נוסף באתר "המיזם הלאומי 265" ובאתרים ו/או דפי הפייסבוק של הרשויות המקומיות.